Publication: Magyar Közlöny
Issue: MK-2011-141 (Year: 2011, Number: 141)
Era: contemporary
Section: vonatkozó előírásokról szóló 170/1997. (X. 6.) Korm. rendelet
Paragraph Index: 101

c) A negyedév során tartott igazgatótanácsi és ellenőrző bizottsági ülések napirendi pontjai és a hozott határozatok. Ha az előbbiekben tételesen felsorolt pontokban nemleges lenne a jelentés és egyéb témákban sincs szöveges közlendője az adatszolgáltatónak, a jelentést – üresen – akkor is be kell küldeni. A negyedéves szöveges értékelés beküldésekor alkalmazandó file-nevet a Kitöltési útmutató I. Rész 4. pontja írja le. A pénzügyi teljesítmény alakulását bemutató táblákat (71MA, 71MB, 71MC, 71MD) az Mpkr.-ben szereplő meghatározásoknak megfelelően, az eredménykimutatás tételeire alapozva kell elkészíteni. 71MD SZOLGÁLTATÁSI KIADÁSOK 71MD141 Életjáradék: az Mpt. 27. § (2) bekezdés a) pont szerinti járadékszolgáltatás. 71MD142 Elején határozott időtartamos életjáradék: az Mpt. 27. § (2) bekezdés b) pont szerinti járadékszolgáltatás. 71MD143 Végén határozott időtartamos életjáradék: az Mpt. 27. § (2) bekezdés c) pont szerinti járadékszolgáltatás. 71MD144 Kettő vagy több életre szóló életjáradék: az Mpt. 27. § (2) bekezdés d) pont szerinti járadékszolgáltatás. 71MEA STATISZTIKAI ADATOK I. 71MEA28 Bevalláshiánnyal kapcsolatban kezdeményezett eljárások (db) A bevalláshiánnyal kapcsolatban az adóhatóságnál kezdeményezett eljárások száma. 71MEB STATISZTIKAI ADATOK II. 71MEB33 Bevalláshiányos egyéni számlák száma (db) Azon egyéni számlák száma, amelyekre az egyéni számla megnyitásától kezdve legalább egy bevallási időszakra vonatkozóan indokolatlanul bevallás nem érkezett és a pénztár ezen egyéni számlával kapcsolatban eljárást kezdeményezett (vagy kezdeményezni tervez) a munkáltatónál, vagy az adóhatóságnál (a 2007. január 1-jétől kezdődő időszakra csak az adóhatóságnál). Elévült időszakokra vonatkozó bevalláshiányt nem kell kimutatni. 71MEB34 Befizetéshiányos egyéni számlák száma (db) Azon egyéni számlák száma, amelyekre az egyéni számla megnyitásától kezdve legalább egy bevallási időszakra vonatkozóan befizetés nem érkezett, vagy kevesebb befizetés érkezett, mint a bevallásban szereplő érték, és a pénztár ezen egyéni számlával kapcsolatban eljárást kezdeményezett (vagy kezdeményezni tervez) a munkáltatónál vagy az adóhatóságnál. Elévült időszakokra vonatkozó befizetéshiányt nem kell kimutatni. Ha a fizetés elmaradása jogszabály alapján indokolt (pl.: egy tagdíj-túlfizetés betudással történő rendezése), akkor az egyéni számlát itt nem kell szerepeltetni. 100 forint alatti halmozott hátralék esetén sem kell az egyéni számlát figyelembe venni. 71MEB36 Pénztári alkalmazottak létszáma (fő) A pénztári alkalmazottak statisztikai állományi létszámán túl, tartalmazza a nyilvántartó alkalmazásában álló, pénztár részére nyilvántartási feladatokat ellátó személyek számát is. Ha egy alkalmazott több pénztár részére is ellát feladatot, akkor a munkaidő-ráfordítás arányában kell az egyes pénztárak létszámánál figyelembe venni. 71MF TAGLÉTSZÁM ALAKULÁSA 71MF392 Átlépő más pénztárból A tagsági jogviszonyukat megszüntető tagok esetén azon hónapban, amelyben az átlépés engedélyezhető, a hónap utolsó napján a tagsági jogviszony még az átadó pénztárban áll fenn, míg a következő hónap első napján a tagsági jogviszony az átvevő pénztárban jön létre. Ennek megfelelően, például 2012. első negyedévre vonatkozóan itt azokat a tagokat kell jelenteni, akik tagsági jogviszonya a pénztárnál, mint átvevő pénztárnál 2012. január 1-jén, február 1-jén és március 1-jén kezdődött. 71MF393 Átlépő más pénztárba A 71MF392-nél leírtak értelmében, például a 2012. első negyedéves jelentésben itt azon tagok számát kell szerepeltetni, akiknél a tagsági jogviszony utolsó napja az átadó pénztárnál december 31., január 31., illetve február 29. napja volt (míg az átvevő pénztárnál ugyanezen tagok tagsági jogviszonya 2012. január 1-jén, február 1-jén, illetve március 1-jén kezdődött). 71MG A TAGI SZÁMLÁK ÉS AZ AZONOSÍTATLAN (FÜGGŐ) BEFIZETÉSEK PORTFOLIÓJÁNAK BEFEKTETÉSI EREDMÉNYE A tagi követelések fedezetét képező befektetéseken (ezen belül a vagyonkezelésbe adott, illetve a saját befektetett eszközökön), valamint a függő befizetések befektetésén elért nettó hozamot tartalmazza a tábla, eszközcsoportonkénti bontásban. 71MG12 Értékpapírok Valamennyi befektetési jegyet és kockázati tőkealap-jegyet itt kell figyelembe venni, még akkor is, ha ingatlanba történő befektetés van mögöttük. 71MH NEGYEDÉVES HOZAMRÁTÁK ÉS REFERENCIAHOZAMOK A VÁLASZTHATÓ PORTFOLIÓKRA A hozamráták és referencia hozamok kiszámítása az Mbr. 4. számú melléklete szerint történik. 71MI ELSZÁMOLÓ EGYSÉGEK ALAKULÁSA

Source: https://magyarkozlony.hu/hivatalos-lapok/77958caae7a6ba6248429065d3637d5dc3eb31ed/dokumentumok/ebf03a328e6743fc34a029f7ca7f481c8f7b835b/letoltes